
Konkursa “Celtniecības materiālu iegāde”
(iepirkuma identifikācijas Nr. SIA RNP 2023/54 )
nolikumam

Dinamiskās iepirkumu sistēmas apraksts

[bookmark: _Hlk96507473]

1. Informācija par Dinamisko iepirkumu sistēmu un tās darbību
1.1. [bookmark: _Hlk149811527][bookmark: _Hlk149832730]Dinamiskās iepirkumu sistēmas (turpmāk – DIS) izveides mērķis ir atlasīt un uzturēt celtniecības materiālu piegādātāju sarakstu, tādējādi paredzot iespēju nodrošināt celtniecības materiālu piegādi Rīgas valstspilsētas pašvaldības administratīvajā teritorijā SIA “Rīgas namu pārvaldnieks” pārvaldīšanā esošo dzīvojamo māju remontdarbu nodrošināšanai.
1.2. Lietotie termini:
DIS pieteikums – Kandidāta iesniegts pieteikums Pasūtītājam e-iepirkumu sistēmas e-konkursu apakšsistēmā par iekļaušanu DIS saskaņā ar Kandidātu atlases dokumentācijā izvirzītajām prasībām;
DIS dalībnieks – Kandidāts, kura atbilstību Kandidātu atlases prasībām Pasūtītājs ir izvērtējis un attiecībā uz kuru pieņēmis lēmumu par iekļaušanu DIS;
Elektronisko iepirkumu sistēma (turpmāk ‒ e-iepirkumu sistēma) – informācijas sistēma, kurā veic publiskas iepirkuma procedūras un darījumus un kuras tīmekļa vietne ir www.eis.gov.lv;
e-konkursu apakšsistēma – e-iepirkumu sistēmas apakšsistēma, kas pasūtītājiem nodrošina iepirkumu un iepirkuma vai koncesijas procedūru rīkošanu, pieteikumus un piedāvājumus iesniedzot elektroniski;
Iepirkums DIS ietvaros – e-iepirkumu sistēmā Pasūtītāja izveidots iepirkums par DIS kandidātu atlases nolikumā minēto preču piegādi vai veicamajiem pakalpojumiem;
[bookmark: _Hlk149811634]Pasūtītājs – SIA “Rīgas namu pārvaldnieks”;
Piegādātājs - fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū piegādāt preces un sniegt pakalpojumus (turpmāk arī ieinteresētais piegādātājs); 
Kandidāts – Piegādātājs, kurš iesniedzis pieteikumu dalībai DIS;
Pretendents – DIS dalībnieks, kurš iesniedzis piedāvājumu saskaņā ar Pasūtītāja Uzaicinājumu iesniegt piedāvājumu;
Uzaicinājums iesniegt piedāvājumu – e-iepirkumu sistēmā Pasūtītāja profilā izveidotā Iepirkuma DIS ietvaros sadaļā ievietotā informācija un dokumenti (t.sk. tehniskā specifikācija, iepirkuma līguma projekts u.c.).
1.3. DIS darbības termiņš: DIS ir spēkā 36 (trīsdesmit sešus) mēnešus no tās izveidošanas brīža.

2. Pasūtītāja (DIS uzturētāja) noteikumi un atbildība 
2.1. Pasūtītājs nodrošina DIS tehnisko uzturēšanu un administrēšanu, kā arī nodrošina vispārēju DIS darbības pārraudzību, atbalstu un funkcionalitātes attīstību. Realizējot minētās funkcijas, Pasūtītājs nodrošina tehnisko vidi Iepirkumu DIS ietvaros veikšanai.
2.2. Pasūtītājs DIS darbības laikā var prasīt, lai DIS dalībnieki iesniedz apliecinājumu par atbilstību noteiktajām kandidātu atlases prasībām vai atjauno Eiropas vienotā iepirkuma procedūras dokumentā iekļauto informāciju. DIS dalībnieki iesniedz apliecinājumu vai atjaunotu Eiropas vienotā iepirkuma procedūras dokumentu 5 (piecu) darbdienu laikā no dienas, kad Pasūtītājs ir nosūtījis attiecīgu prasību. Pasūtītājs jebkurā gadījumā DIS laikā ir tiesīgs prasīt DIS dalībniekiem, lai tie iesniedz visus dokumentus (vai to daļu), kas apliecina atbilstību kandidātu atlases prasībām, kas noteiktas paziņojumā par līgumu vai iepirkuma procedūras dokumentos.
2.3. Pasūtītājs ir tiesīgs pēc nepieciešamības apturēt DIS dalībnieku, vai jebkuru to pilnvaroto lietotāju piekļūšanu DIS pilnībā vai daļēji, ievērojot administratīvās, tiesībsargājošās vai tiesu institūcijas likumiskās prasības.
2.4. Realizējot 2.3.punktā minētās tiesības, Pasūtītājs ir tiesīgs apturēt attiecīgā DIS dalībnieka darbību DIS vai padarīt nelietojamas visas to pilnvaroto lietotāju paroles, tādējādi liedzot pilnvarotajiem lietotājiem piekļūšanu DIS.
2.5. Realizējot šajā nodaļā minētās tiesības, Pasūtītājs nenes atbildību par jebkādiem zaudējumiem, kas DIS dalībniekiem var rasties vai ir radušies, tai skaitā jebkādi zaudējumi sakarā ar izmaiņām E-konkursu apakšsistēmā un DIS, attiecīgā DIS dalībnieka darbības apturēšanu DIS vai pilnvaroto lietotāju piekļuves tiesību liegšanu DIS.
3. Piegādātāju pievienošanās DIS tās darbības laikā
3.1. DIS pieteikumam jāatbilst visām Pasūtītāja rīkotā slēgtā konkursa dokumentos noteiktajām prasībām.
3.2. [bookmark: _Hlk118990211]DIS pieteikums jāiesniedz elektroniski e-iepirkumu sistēmas e-konkursu apakšsistēmā  iepirkuma procedūras par attiecīgā DIS izveidošanu sadaļā, veicot darbību “Izveidot DIS pieteikumu” vai, ja šāda darbība sistēmā nav pieejama, tad izmantojot sadaļu “Pretendenta jautājumi”.
3.3. Pasūtītāja iepirkuma komisija veic DIS pieteikumu pārbaudi slēgtās sēdēs, pārbaudot pieteikuma atbilstību iepirkuma procedūras dokumentos noteiktajām prasībām. 
3.4. Kandidāts, kurš ir atbilstošs visām iepirkuma procedūras dokumentos noteiktajām kvalifikācijas prasībām, tiks iekļauts DIS un tās darbības laikā tiks uzaicināts iesniegt piedāvājumus (izmantojot elektroniskos līdzekļus) visos organizētajos iepirkumos DIS ietvaros.
3.5. DIS darbības laikā Pasūtītājs izskatīs jebkura piegādātāja DIS pieteikumu un lems par tā iekļaušanu DIS, ja tas atbilst noteiktajām kandidātu atlases prasībām, vai lems par tā noraidīšanu, ja tiks konstatēta neatbilstība kandidātu atlases prasībām. 
4. Piedāvājumu iesniegšana Iepirkumos DIS ietvaros
4.1. Kandidātus, kuri ir iekļauti DIS, Pasūtītājs uzaicinās iesniegt piedāvājumus saskaņā ar Uzaicinājumā iesniegt piedāvājumu ietvertajām prasībām, kuras būs noteicis Pasūtītājs.
4.2. Piedāvājumi būs jāiesniedz E-iepirkumu sistēmā un jānoformē saskaņā ar Uzaicinājumā noteikto.
4.3. Uzaicinājumā iesniegt piedāvājumu tiks norādīta visa nepieciešamā informācija saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” (turpmāk – MK noteikumi) 42. punktu.
4.4. Pasūtītājs nepieņem ārpus e-iepirkumu sistēmas e-konkursu apakšsistēmas iesniegtos  piedāvājumus un nosūta tos atpakaļ DIS dalībniekiem. 
5. Piedāvājuma izvērtēšanas kritēriji un iepirkuma līguma slēgšana
5.1. Pasūtītājs pēc Uzaicinājumā noteiktā Piedāvājumu iesniegšanas termiņa beigām, izvērtē Piedāvājumu atbilstību Uzaicinājumam un izvēlas Piedāvājumu ar viszemāko piedāvāto cenu.
5.2. Pasūtītājs pēc lēmuma pieņemšanas par DIS dalībnieka, ar kuru tiks slēgts iepirkuma līgums, izvēli 3 (trīs) darbdienu laikā rakstveidā informē visus DIS dalībniekus, kas ir iesnieguši Piedāvājumus DIS ietvaros. Ar uzvarējušo DIS dalībnieku tiek slēgts iepirkuma līgums.
5.3. Gadījumā, ja DIS dalībnieks, kuram piešķirtas iepirkuma līguma slēgšanas tiesības, Pasūtītāja noteiktajā termiņā nenoslēdz līgumu, Pasūtītājs ir tiesīgs pieņemt lēmumu par līguma slēgšanu ar DIS dalībnieku, kurš ir piedāvājis nākošo viszemāko cenu.
5.4. Pasūtītājs ir tiesīgs noraidīt iesniegto Piedāvājumu, ja Pasūtītājs konstatē, ka Piedāvājums ir nepamatoti lēts. Šādā gadījumā, Pasūtītājs iepirkuma līgumu slēdz ar DIS dalībnieku, kurš piedāvājis nākamo zemāko cenu. 
5.5. Gadījumā, ja piedāvājumus DIS ietvaros, pamatojoties uz nosūtīto Uzaicinājumu, neiesniedz neviens DIS dalībnieks, Pasūtītājs ir tiesīgs sūtīt Uzaicinājumu atkārtoti.
6. Noteikumi dinamiskās iepirkumu sistēmas dalībniekiem (Kandidātiem)
6.1. DIS dalībnieka/Kandidāta tiesības:
6.1.1. iesniegt piedāvājumu Iepirkumos DIS ietvaros;
6.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
6.1.3. pirms DIS darbības termiņa beigām izstāties no DIS, paziņojot par to Pasūtītājam. Izstājoties no DIS, jāņem vērā, ka:
6.1.3.1. Pasūtītājs DIS dalībnieka darbības apturēšanu DIS veic 10 (desmit) darba dienu laikā no attiecīga paziņojuma saņemšanas;
6.1.3.2. pēc DIS dalībnieka darbības apturēšanas, tas nevarēs iesniegt jaunus piedāvājumus Pasūtītāja rīkotajos Iepirkumos DIS ietvaros (t.sk. arī gadījumos, ja no Pasūtītāja līdz DIS dalībnieka darbības apturēšanai ir ticis saņemts uzaicinājums iesniegt piedāvājumu);
6.1.3.3. ja DIS dalībnieks pēc tā darbības apturēšanas neatsauc savu piedāvājumu(-us) Pasūtītāja rīkotajos Iepirkumos DIS ietvaros, tam ir saistoši gan DIS darbības noteikumi, gan Pasūtītāja attiecīgā Iepirkuma DIS ietvaros Uzaicinājumā iesniegt piedāvājumu noteiktās prasības;
6.1.3.4. ja DIS dalībniekam tiks piešķirtas līguma slēgšanas tiesības Iepirkumā DIS ietvaros pēc tā darbības apturēšanas DIS šo noteikumu 7.1.3. punkta kārtībā, un DIS dalībnieks nav atsaucis savu piedāvājumu šajā konkrētajā Iepirkumā, tas ir tiesīgs slēgt iepirkuma līgumu ar Pasūtītāju.
6.2. DIS dalībnieka/Kandidāta pienākumi:
6.2.1. uzturēt piegādātāja aktuālo oficiālo elektronisko adresi (e-adresi) vai e-iepirkumu sistēmas dalībnieka oficiālo e-pasta adresi un reģistrēto lietotāju aktuālās e-pasta adreses; 
6.2.2. sagatavot piedāvājumu atbilstoši Pasūtītāja Uzaicinājumā iesniegt piedāvājumu noteiktajām prasībām;
6.2.3. sniegt patiesu informāciju;
6.2.4. pasūtītāja Iepirkuma komisijas norādītajā termiņā sniegt atbildes uz komisijas pieprasījumiem par papildu informāciju, kas nepieciešama piedāvājumu vērtēšanai;
6.2.5. DIS dalībniekam, kas izvēlēts iepirkuma līguma slēgšanai, ir pienākums Pasūtītāja noteiktajā termiņā no attiecīga uzaicinājuma slēgt iepirkuma līgumu nosūtīšanas dienas parakstīt iepirkuma līgumu;
6.2.6. ja noteiktajā termiņā DIS dalībnieks iepirkuma līgumu neparaksta un rakstveidā neinformē Pasūtītāju par kavējuma iemesliem, uzskatāms, ka DIS dalībnieks atteicies no tam piešķirtajām iepirkuma līguma slēgšanas tiesībām.

7. DIS darbības termiņi un darbības izbeigšana
7.1. DIS tiek izveidota ar brīdi, kad stājas spēkā Pasūtītāja pieņemtais lēmums par Kandidātu iekļaušanu (vai neiekļaušanu) DIS (jeb sākotnējo Kandidātu atlasi), t.i., Pasūtītāja pieņemtais lēmums par Kandidātu atlases rezultātiem ir kļuvis neapstrīdams. 
7.2. Piedāvājumu iesniegšanas termiņš Iepirkumā DIS ietvaros iestājas ne vēlāk kā līdz DIS darbības beigām.
7.3. Pasūtītājs ir tiesīgs ar vienpusēju paziņojumu izslēgt no DIS konkrētu DIS dalībnieku (liegt iespēju iesniegt piedāvājumus Iepirkumu DIS ietvaros) šādos gadījumos:
7.3.1. ja ir pasludināts DIS dalībnieka maksātnespējas process vai iestājas citi apstākļi, kas liedz vai liegs tam nodrošināt piegādes veikšanu vai, kas negatīvi ietekmē Pasūtītāja tiesības, kuras izriet no pusēm saistošajiem tiesību aktiem vai šiem DIS darbības noteikumiem;
7.3.2. ja pēc Kandidāta iekļaušanas DIS atklājas, ka, iesniedzot DIS pieteikumu, Kandidāts ir apzināti sniedzis nepatiesu informāciju;
7.3.3. ja DIS dalībnieks neatbild uz e-iepirkumu sistēmā saņemtajiem Pasūtītāja informācijas pieprasījumiem, nav sasniedzams, izmantojot piegādātāja oficiālo elektronisko adresi (e-adresi) un e‑iepirkumu sistēmas dalībnieka reģistrēto lietotāju aktuālās e-pasta adreses;
7.3.4. DIS darbības laikā Pasūtītājs, veicot atkārtotu kvalifikācijas pārbaudi, tiks konstatēta neatbilstība Kandidātu atlases prasībām;
7.3.5. ja DIS dalībnieks Pasūtītāja noteiktajā termiņā nav iesniedzis Pasūtītāja pieprasītos dokumentus atkārtotai kvalifikācijas pārbaudei; 
7.3.6. ja uz Kandidātu ir attiecināms jebkurš no PIL 42.panta otrās daļas 1., 2., 3., 4. 5., 6., 7., 8., 9., 10., 11., 12., 13. un 14.punktā minētajiem izslēgšanas iemesliem, kā arī ja šie iemesli konstatēti attiecībā uz PIL 42.panta trešajā daļā minētajām personām, vai Starptautisko un Latvijas Republikas nacionālo sankciju likuma 11.1 panta pirmajā daļā minētajiem gadījumiem.
7.4. Pasūtītājs jebkurā brīdī ir tiesīgs izbeigt DIS.
7.5. Par DIS izbeigšanu Pasūtītājs publicē paziņojumu par līguma slēgšanas tiesību piešķiršanu.

